《千秋岁引 题长松柱石图为李含馥运长寿》
清代·宋琬

怪石眠云，孤松偃盖。亭亭千尺连青霭。五粒曾沾仙掌露，一拳欲下南宫拜。

谪仙人，元是李，蟠根大。

伊吕功名方未艾。何事丹砂句漏外。邓禹封侯喜将届。

梦松之占今验矣，黑头堪羡风云会。紫泥书，丹山凤，衔来快。

作者简介：宋琬（1614～1674）清初著名诗人，清八大诗家之一。字玉叔，号荔裳，汉族，莱阳（今属山东）人。顺治四年进士，授户部主事，累迁永平兵仆道、宁绍台道。族子因宿憾，诬其与闻逆谋，下狱三年。久之得白，流寓吴、越间，寻起四川按察使。琬诗入杜、韩之室，与施闰章齐名，有南施北宋之目，又与严沆、施闰章、丁澎等合称为燕台七子，著有《安雅堂集》及《二乡亭词》。